google/wiki40b huggingface dataset:
Louis Charles Antoine Desaix

Tidlig karriere

Louis Desaix kom fra  en fattig adelsfamilie. Han fikk sin militære utdannelse ved le École militaire de Effiat og som femtenåring gikk han inn i den franske kongelige arméen som underløytnant ved regimentet i Bretagne. Hans hengivenhet gjorde at han ble lagt merke til av general Victor de Broglie, som utnevnte ham til sin adjutant (aide-de-camp). Da Broglie kom i unåde og ble giljotinert under skrekkveldet var hans forbindelse til generalen nær ved å koste ham livet, men han unnslapp og vant med sine fremstående innsatser snart den republikanske ledelsens fortrolighet.

General i Rhen-arméen

Hans militære begavelse  viste seg under hans tjenestegjøring  i Rhen-armén, og han steg raskt  i gradene og gikk fra underløytnant til brigadegeneral på sju måneder.Brigadegeneral ble han etter sin innsats ved  Wissembourg 1793, og året etter utnevnte Victor Moreau ham til divisjonsgeneral for hans innsats i felttogene i 1794. Ved felttoget i 1795 fikk han kommando over Jean-Baptiste Jourdans høyre flanke, og under Moreaus invasjon av Bayern året etter hadde han en like betydningsfull kommando. Under retretten som fulgte erkehertug Karls seire ved Amberg og Würzburg hadde Desaix kommando  over Moreaus baktropp, og  senere  holdt  han i to måneder den strategisk viktig befestningen ved Kehl mot en overlegen østerriksk styrke. Fremgangen gjorde at han ble omtalt som tidens mest kjente franske generaler, blant navn som Napoleon Bonaparte, Jean-Baptiste Jourdan, Lazare Hoche, François-Séverin Marceau og Jean-Baptiste Kléber. Når våpenhvilen i Leoben 1797 avbrøt krigen reiste Desaix til Italia for å treffe  Bonaparte. De to generalene kom bra overens, og Desaix fikk tidlig del i Bonapartes planer om et felttog til Egypt.

Det egyptiske felttoget

Tilfeldig utnevnt som kommandant over Englandsarméen ble  Desaix snart av Bonaparte overført til ekspedisjonsstyrken han avsatte til felttoget mot Egypt. Det var Desaix' divisjon som fikk møte hoveddelen av mamelukkenes angrep i slaget ved pyramidene, og hans anseelse vokste ytterligere efter seirene over Murad Bey i Øvre Egypt. Blant fellāhene ble han kalt «den rettferdige sultanen». Da Bonaparte overlot befalet til Kléber og forberedte sin retur til Frankrike var Desaix med i det lille  selskapet som ble utnevnt for å følge ham tilbake til Frankrike. Av ulike årsaker drøyde det i flere måneder før han kunde slutte seg til Bonaparte.

Slaget ved Marengo

Felttoget i 1800 nærmet seg sin avgjørende slutt da Desaix meldte seg til tjeneste i Italia. Han fikk kommandoen over en bataljon bestående av to infanteridivisjoner, og sammen med Jean Boudets divisjon mot Rivalta hørte han den 14. juni kanonene ved Marengo. På eget initiativ snudde han om øyeblikkelig og marsjerte tilbake mot Marengo. Halvveis ble han møtt av en budbringer som var sendt for å kalle ham tilbake. Da Desaix ankom på ettermiddagen hadde franskmennene blitt tvunget tilbake og østerrikerne stod som seierherrer.
En siste, desperat anstrengelse ble gjort. Med et angrep ledet av Desaix kunne slaget til slutt snus til fransk seier, men Desaix stupte, truffet  i brystet av en muskettkule.
Lilly Heber

Familie

Hun var datter av prost Andreas Emil Hansen (1837–1919) og Anna Judith Sørensen (1848–1929). Søstera Abigail Heber g. Magnussøn (1884–1968) ble skuespiller. Heber var egentlig oldemoras etternavn som de fikk kongens lov til å anta.
Sexhjelpemidler

Sexhjelpemidler eller seksuelle hjelpemidler er apparater og utstyr for å underlette og støtte seksuell aktivitet eller for å skape eller forsterke seksuell nytelse. Visse sexhjelpemidler kan også kalles sexleketøy.

Eksempler

Sexhjelpemidler kan i vid mening omfatte alt fra potensmidler til pornografi, og strengt tatt også senger, men begrepet brukes særlig om massasjeapparater, glidemidler og utstyr for onani. Også hygieniske artikler som oljer og kremer, kondomer og annet kan regnes som slike hjelpemidler.
Spesialutforma sexhjelpemidler som dildoer og vibratorer, vagina- og analkuler, analplugger, penisringer og -pumper, kunstige vaginaer og sexdokker kalles ofte sexleketøy eller erotisk leketøy. Pikant, sexy undertøy og kostymer med fetisjistisk ladning, som også brukes i seksuell lek, kalles vanligvis ikke sexleketøy.
I flere norske og utenlandske byer finnes det spesialbutikker som selger ulike typer sexhjelpemidler. Slike butikker kalles ofte kondomerier, sexbutikker eller «sex shops» og kan også selge pornografi, klær og moroartikler til sexleker. Mange tilbyr varer mer diskret gjennom netthandel og postordresalg.
Synet på seksuelle hjelpemidler har variert med synet på seksualitet. I Norge i dag er det for øvrig stor forskjell på hvordan en bedømmer menn og kvinner som bruker slike hjelpemidler. En kvinne som har en dildo, oppfattes ofte som frigjort og med et sunt forhold til sin egen kropp og nytelse. Slik sett er det et paradoks at menn med sexdokke eller «sjømannsbrud» ofte oppfattes som stakkarslige, ufine og ensomme.
Herman Hedning

Herman Hedning er en svensk tegneserie som også blir utgitt i Norge. Serien blir utgitt i et eget blad åtte ganger i året, samt som biserie til Fantomet i en årrekke.
Tegneren heter Jonas Darnell og har tegnet den noe usympatiske hodefotingen siden 1988.
Salt Lake Stallions

Historie

Alliance of American Football annonserte laget og stadionet den 14. mai 2018. Dennis Erikson ble annonsert som lagets head coach den 16. mai 2018. Den 25. september ble Randy Mueller annonsert som lagets general manager.
Logo og navn for de fire lagene i ligaens western conference ble offentliggjort 25. september 2018, inkludert Salt Lake Stallions og deres lagfarger. Navnet er inspirert av hastighetsrekorder på land som er satt på Bonneville Salt Flats, og fargene representerer Utahs geografi, som Store Saltsjø og Wasatch Range.
Lagets ferdigstilte spillerstall ble offentliggjort 30. januar 2019. Lagets første sesongkamp endte i tap mot Arizona Hotshots på Sun Devil Stadium 10. februar 2019, med et sluttresultat på 22-38. Deres første hjemmekamp var 23. februar, også mot Hotshots, og endte i en 23-15 seier for Stallions.

Media

I tillegg til ligaens dekning på NFL Network, CBS Sports Network, TNT og B/R Life, ble Stallions' kamper sendt direkte på lokalradio KALL, en søsterkanal av ESPN Radio.
Presidentvalget i Egypt 2012

Første valgomgang

Det offisielle resultatet fra første valgomgang ble offentliggjort 28. mai 2012. Valgoppslutningen var på 46,42 % og de to kandidatene som gikk videre til annen og avgjørende runde var Mohammed Mursi med 24,8 % av stemmene og Aḥmad Šafīq med 23,7 % av stemmene. Mursi representerer Det muslimske brorskapet gjennom Frihets- og rettferdighetspartiet, mens Shafiq har bakgrunn som luftvernsgeneral og statsminister under tidligere president Hosni Mubarak. Blant de som etter Den egyptiske revolusjonen i 2011 ønsket en representant for revolusjonen som president har andre valgomgang blitt beskrevet som et «valg mellom to onder»; mellom en representant for det gamle regimet eller en konservativ islamist.
Enkelte uregelmessigheter fant sted, men den tidligere amerikanske presidenten Jimmy Carter som ledet en delegasjon av valgobservatører kalte avviklingen av valget «i hovedsak oppmuntrende».
Fylkesvei 4814

Fylkesvei 4814 går mellom Stange og Gunnarshaug i Karmøy kommune. Veien er 2,1 km lang.
Frem til 2019 hadde veien betegnelsen fylkesvei 843.
Rødfotdroneflue

Utseende

En middelsstor (9-13 mm), bred og kraftig, oransje og svart blomsterflue. Den kjennes ganske lett på at beina, scutellum og bakkroppens sideflekker er rødoransje. Ansiktet har en bred, blank, svart midtstripe. Fasettøynene er kledt med korte, fine hår. Antennene er oransje, antennebørsten med svært korte hår. Thorax er temmelig blank, nesten kvadratisk sett ovenfra. på sidene tett kledt med gule hår. Bakkroppens andre ledd har et par rødoransje, trekantede sideflekker, de øvrige leddene er svarte bortsett fra gul søm langs bakkanten av hvert ledd. Beina er for det meste oransje, men den indre delen av lårene mørke. Vingene er klare med et stort, brunt område i den indre og fremre delen.

Levevis

Arten finnes helst på litt fattige til middels rike myrer. Larven er ukjent men utvikler seg trolig i torvmyrer. De voksne fluene flyr i mai-juli og besøker mange slags blomster, men har kanskje er særlig preferanse for blomstene til myrhatt (Comarum palustre).

Utbredelse

Arten er utbredt i det meste av Europa og i Asia øst til Mongolia og Amur-området. I Norge er den utbredt langs kysten over nesten hele landet. Den er ganske vanlig på Vestlandet men ellers i utbredelsesområdet er den gjerne regnet som en sjelden art.
I mange land har arten gått mye tilbake, trolig på grunn av drenering av myrer.
Frankenthal

Frankenthal er en by i regionen Pfalz i den tyske delstaten Rheinland-Pfalz. Byen ligger ca. 4 km vest for Rhinen, midt mellom byene Worms og Ludwigshafen, ved en av Rhinens sideelver, Isenach. Per 31. desember 2010 har Frankenthal 46793 innbyggere.

Historie

Stedet het opprinnelig Franconodal, og ble første gang omtalt i 772. Navnet henspiller på en frankisk bosetning fra slutten av det 5. århundre. Byens framvekst tok for alvor til i det 12. århundre, etter at Erkenbert, en adelsmann fra Worms, grunnla et augustinsk stift på stedet i 1119. Dette stiftet utviklet seg raskt til et næringsmessig og kulturelt sentrum i regionen. Frankenthal fikk offisiell status som by i 1577.
Mellom slutten av det 16. og begynnelsen av det 17. århundre, i forkant av trettiårskrigen, ble Frankenthal utbygd til den sterkeste festningen på vestsiden av Rhinen i kurfyrstedømmet Pfalz. Men i 1689, under den pfalziske arvefølgekrig, ble byen satt i brann av franske tropper og nesten fullstendig ødelagt.
En porselensfabrikk som startet opp i 1755 ble avviklet igjen etter 45 års drift, men dens produkter er fortsatt etterspurte som verdifulle antikviteter. Mellom 1770 og 1773 ble de to byportene Worms-porten (Wormser Tor) og Speyer-porten (Speyerer Tor) bygget, og disse er fortsatt bevart.
Fra 1798 til 1815, i kjølvannet av revolusjonskrigene, var Frankenthal under fransk styre. Deretter tilfalt byen, sammen med resten av Pfalz vest for Rhinen, kongedømmet Bayern.
Under den andre verdenskrig ble rundt 90 % av bykjernen ødelagt i et bombeangrep 23. september 1943.
Ponmalai

Ponmala er en landsby og en forstad til Malappuram. Området er på 2&mbsp;165 km²

Beliggenhet

Ponmala ligger 5 km fra Malappuram på veien mot Tirur og 5 km fra Tiruhirappali internasjonale lufthavn. Byen er kjent for sitt jernbaneverksted 

Demografi

Etter folketellingen i 2001 hadde Ponmala 28 795 innbyggere, 13 929 menn og14 866 f kvinner
VM i friidrett innendørs 1995

VM i friidrett innendørs 1995 ble arrangert i Barcelona i Spania mellom 10. og 12. mars.
Fernanda Nissen

Biografi

Selv om Fernanda Nissen hadde bakgrunn fra borgerskapet, ble hun sosialist i sin politiske orientering. Hun begynte likevel sitt politiske arbeid i den borgerlige kvinnebevegelsen. Nissen arbeidet for både Skuld og Norsk Kvinnesaksforening. Senere begynte hun også på en lærerutdannelse, men et tidlig ekteskap stoppet dette. 
Mot slutten av 1880-årene var hun tilbake i politikken, nå på den sosialistiske venstresiden. Hun var sentral i Fyrstikkarbeiderstreiken i Kristiania i‎ 1889, og ble aktiv i Arbeiderpartiet. 
I avisa Social-Demokraten ble hun aktiv i både litteratur- og teaterarbeidet. Nissen var avisas faste litteratur- og teaterkritiker 1892-1918. Foruten jobben som journalist oversatte hun føljetonger. Nissen ble etter hvert valgt inn i Kristianias (Oslo) skolestyre (1908) og bystyre (1910). Hun var engasjert i politiske saker rundt barnehjem, aldershjem, fødselshjem, bedre kår for jordmødre og menneskelige boforhold også for arbeiderklassen. Nissen var også medlem av tilsynsutvalget for Kristiania Kretsfengsel.
Fernanda Nissen arbeidet hardt for opprettelsen av husmorskoler og i 1916 ble Oslo kommunale Husmorskole opprettet på Grønland i Kristiania. Denne skolen ble i 1930 flyttet til Borggata 2b og lokalene til tidligere Grønland gutte- og folkeskole. Skolen ble senere omdøpt til Fernanda Nissen videregående skole.
Fernanda Nissens andre store interesseområde var kulturpolitikk. Hun arbeidet for byggingen av Folketeateret og var medlem av tilsynet for Deichmanske bibliotek fra 1914 til sin død.  
I 1909 ble hun redaktør for det sosialdemokratiske tidsskriftet Kvinden. Nissen skrev teateroversikter for kvinnebladene Urd og Hjemmenes vel.
Fernanda Nissen skilte seg i 1895 fra Lars Kristian Holst og giftet seg med Oscar Nissen. Hun blir nevnt sammen med Katti Anker Møller, når det gjelder personer som har satt spor etter seg i arbeidskvinnebevegelsen.

Ettermæle

Fernanda Nissens gate, opprinnelig (1923) på Sagene, men senere (2003) på Lillo i Oslo, er oppkalt etter henne.  Hun har også en vei på Strindheim oppkalt etter seg.
En byste av Fernanda Nissen, utført av Wilhelm Rasmussen, ble avduket i Torshovparken i Oslo i 1931. 
En byste utført av Tone Ørvik ble avduket av tidligere kulturminister Anniken Huitfeldt i Kragerø 7. mars 2015.
I 2016 åpnet grunnskolen Fernanda Nissens skole på Storo.
Christopher Walken

Karriere

Walken trente for å bli danser i musikaler på scenen før han beveget seg over til mer seriøse roller i teater, og siden film. Et utvalgt antall av filmene hans inkluderer dansefilmer som han har arbeidet i, noe som reflekterer hans originale bakgrunn.
Walken har vært med i nesten 100 filmer og TV-serier siden 1953, inkludert Mørke krefter (1983), Prosjekt brainstorm (1983), James Bond agent 007: Med døden i sikte (1985), Batman vender tilbake (1992), True Romance (1993), Pulp Fiction (1994), Hairspray (2007), I siste sekund (1995), Catch Me If You Can (2002) og Around the Bend (2004). Han var George Lucas' andrevalg for rollen som Han Solo etter Harrison Ford.
Walken vant en Oscar-pris for beste mannlige birolle for filmen Hjortejegeren (1978) der han hadde rollen som en forstyrret krigsveteran fra vietnamkrigen sammen med Robert De Niro. Han ble nominert igjen i 2002 for Catch Me if You Can.
Walken har også gjort bemerkelsesverdig arbeid på teateret, med over 100 skuespill på merittlisten. Han vant en Clarence Derwent award for sin opptreden i The Lion in Winter i 1966, og en Obie Award for opptredenen i Kid Champion i 1975. Han har spilt flere hovedroller i Shakespeareskuespill – Hamlet, Macbeth, Romeo og Julie og Coriolanus. Han forsøkte seg også som filmregissør i kortfilmen Popcorn Shrimp i 2001.
I november 1981 var Walken ombord i en yacht som gikk fra Catalina Island sammen med Robert Wagner og Natalie Wood da Wood druknet under uklare omstendigheter.
Walken har også medvirket i tre musikkvideoer. Hans første videorolle var som dødsengelen i Madonnas video til «Bad Girl» i 1993, nummer 2 var i Skid Rows «Breakin' Down», og den tredje i Fatboy Slims «Weapon of Choice» i 2001.
Urmage

Urmagen eller urtarm, i medisinsk terminologi archenteron, er den første strukturen som dannes i fosterutviklingen, som man finner igjen i det voksne dyret. Urmagen forblir mage/tarmsystemet i det nye dyret. Hos nesledyr og ribbemaneter vil urmagen forbli magen i det voksne dyret uten ytterligere endringer. Hos protostome dyr vil urmunnen forbli manus og en ny åpning i motsatt side av dyret vil danne anus, mens hos deuterostome dyr vil den nydannede poren bli munn, slik at strømmen gjennom fosteret går motsatt vei.

Dannelse

Urmunnen dannes ved gastrulasjonen, der blastula-stadiet blir trykket inn slik at den danner et skålformet foster med et dobbelt lag med celler. Kanten av skåla vil trekkes sammen og etter hvert danne urmunnen, og det indre hulrommet vil utgjøre urmagen.
Cellene som utgjør urmagen vil bli endoderm i det nye individet, og vil være opphav til slimhinnene som dekker mage, tarm, lunger og innsiden av indre kjertler.
Lister prosti

Lister prosti er et prosti i Agder og Telemark bispedømme i Den norske kirke. Prosten har sete i Flekkefjord.
Prostiet er inndelt i sogn.
Nederland i Tyrkvisjonens sangkonkurranse

Bakgrunn og historikk

Nederland var ett av flere land som valgte artist og ønsket å debutere i Tyrkvisjonens sangkonkurranse i 2016. Deltakelsen ble annonsert som følge av representanten Elcan Rzayev kontakt og samarbeid med Hjunesj Abasava, som er leder for den hviterussiske delegasjonen. Også i 2017 bekreftet Nederland at de skulle delta, men som følge av at konkurransen ble avlyst i to år deltar landet for første gang i 2018.
Nederland blir representert av tyrkere bosatt i landet som fremfører melodier på et tyrkisk språk.

Fra 2018

Den aserbajdsjanskfødte musikeren Elcan Rzayev har blitt valgt til å representere Nederland i Tyrkvisjonens sangkonkurranse i 2018. Rzayev ble opprinnelig valgt i 2016, men fikk ikke muligheten til å delta før to år senere. Han skal fremføre melodien «Ana vətən».
Tjølling

Tjølling er en tidligere kommune i Vestfold. Den 1. januar 1988 ble Tjølling kommune slått sammen med kommunene Brunlanes, Hedrum, Larvik og Stavern til én storkommune, dagens Larvik kommune. Tjølling hadde på det tidspunktet 7 878 innbyggere og et areal på 70km2.
Kommunesenteret var Tjøllingvollen.
Tjølling er også navn på området mellom Larvik og Sandefjord.

Geografi, demografi og annet

Tjølling omfatter det 69,5 km² store området mellom Numedalslågen og Sandefjordsfjorden, sør for E18. 
I Tjølling er det en del jordbruk – og industri i form av en rekke store steinbrudd (larvikitt). Tjølling har en lang kystlinje med mange fine badestrender og viker. Tjølling er også kjent som et populært hytteområde. De mest kjente uthavnene er Ula og Kjerringvik. Viksfjord, en idyllisk sidefjord til Larviksfjorden, ligger i Tjølling. 
I dag er det gamle vikingstedet Kaupang ved Viksfjord, også omtalt som Kaupangen i Skiringssal, det kanskje mest kjente stedet i denne delen av Larvik kommune. Kaupang er Norges første by.

Tjøllingvollen

Tjøllingvollen er beliggende på det høyeste partiet av den ytre raryggen.
Tjøllings administrative og religiøse sentrum har vært beliggende her siden hedensk tid.
Nå er Vollen et velutviklet bygdesentrum med blant annet dagligvarebutikk, barnehage, postkontor, barne- og ungdomsskole, helse- og eldreinstitusjoner, bygdetun og forsamlingslokale.
Det er fine idretts- og turmuligheter i området rundt Løveskogen.
I 1960- og 1970-årene ble boligområdet Vollen utbygd. Også de seneste årene har det vært stor byggeaktivitet i området.

Tjøllingsangen

«Tjøllingsangen» er skrevet av Georg A. Berntsen i 1953 og er tilegnet Tjølling Historielag. Den går på den kjente melodien til losjesangen «Holder skansen».
Wuwei (Wuhu)

Wuwei (kinesisk: 无为县; pinyin: Wúwéi Xiàn) er et fylke i provinsen Anhui, understilt byprefekturet Wuhu.
I 1999 hadde det 1 364 468 innbyggere.
Frem til 22. august 2011 var Wuwei del av det da opphevede byprefekturet Chaohu.
Parozodera

Utseende

Middelsstore, avlange, brunlige trebukker. Antennene er kraftige, betydelig kortere enn kroppen. Pronotum er rundet. Dekkvingene er litt avsmalnende bakover. Beina er nokså korte, lårene slanke.

Utbredelse

Artene er bare kjent fra Argentina.
Carlmar Film

Carlmar Film AS er et norsk filmselskap. Det ble dannet i 1948 i forbindelse med produksjonen av Døden er et kjærtegn (1949). Selskapet var eid av Otto Carlmar, som fungerte som selskapets produsent og Edith Carlmar, som var selskapets regissør. Selskapet produserte til sammen ni spillefilmer av totalt Edith Carlmars ti regisserte spillefilmer. Slalåm under himmelen ble regissert for et annet selskap.
Walt Disney Studios Motion Pictures

Walt Disney Studios Motion Pictures (tidligere kjent som Buena Vista Pictures Distribution, Inc.) er et film- og TV-distribusjonsselskap som er eid av The Walt Disney Company. Buena Vista International er den internasjonale distribusjonsdivisjonen og Buena Vista Home Entertainment er selskapets video- og DVD-distribusjonsdivisjon.
Disney kunngjorde planer om å legge ned Buena Vista Distribution i april 2007.
Fylkesvei 6184

Fylkesveg 6184 går mellom Torset og Seterneset i Aure kommune. Veiens lengde er 15,2 km.
Frem til 2019 hadde veien betegnelsen Fv357.
Laupsnipa

Laupsnipa er et fjell i grensetraktene mellom Sande og Herøy kommuner, Møre og Romsdal. Med sine 561,5 moh. er den den høyeste toppen i Sande kommune.
Steve Rodbys diskografi

Steve Rodbys diskografi er en liste over alle musikalske bidrag den amerikanske bassisten Steve Rodby har utgitt samt noen av hans prosjekter som produsent. Listen er ordnet etter samarbeidspartnere og hans definitivt viktigste medmusikere gjennom hans karriere har vært medlemmene i gruppen Pat Metheny Group, men han har også laget musikk sammen med andre musikere.
Kalebaståken

Kalebaståken (teknisk navn: OH231.8+4.2) er en protoplanetarisk tåke som ligger rundt 5 000 lysår unna jorden i stjernebildet Akterstavnen. Tåken kalles også råtne egg-tåken på grunn av det høye innholdet av svovel som kan lukte som råtne egg på jorden. Tåken er ca. 1,4 lysår lang.
Mye av gassutstrømingene som nå er observert ser ut til å stamme fra en nylig akselerasjon som skjedde for ca. 800 år siden. Astronomer tror at Kalebaståken vil være en fullutviklet planetarisk tåke om 1 000 år.
Gassen i Kalebaståken strømmer utover med hastigheter opp mot 1,5 millioner kilometer i timen.
Hirono Shimizu

Før spillet

Hirono Shimizu er en av elevene ved Shiroiwa ungdomsskole. Hun var medlem i jentegjengen som ble styrt av Mitsuko Soma. Hirono var en tiltrekkende jente som så eldre ut enn hun egentlig var. Hun hadde vært involvert i både narkotika og prostitusjon, i tillegg til tyveri og mobbing av medelever (blant annet Megumi Eto). I filmen stjeler Mitsuko Soma Hiranos kjæreste; noe som leder til fiendskap mellom de to jentene.

Under spillet

I boka og mangaserien slåss Hirono med Kaori Minami tidlig i Spillet, og Kaori skyter Hirano i armen. Shuya Nanahara distraherer Kaori mens han prøver å stoppe slåsskampen, og Hirano utnytter muligheten til å skyte Kaori og stikke av. I boka dør Kaori av et skudd i hodet påført av Hirano. I mangaen er det Shogo Kawada som skyter henne.
Senere (i boka og mangaen) rammes Hirano av sepsis, og blir alvorlig dehydrert etter å ha brukt opp drikkevannet til å rense såret sitt. Hun oppdager en brønn utenfor et hus, og skynder seg bort dit for å drikke. Da hun drar opp bøtta får hun øye på en liten frosk i vannet (hun er forferdelig redd for frosker), og hun hyler til. Dette tiltrekker oppmerksomheten til Toshinori Oda, som gjemte seg i nærheten. Han sniker seg innpå Hirono og forsøker å kvele henne med beltet sitt, men Hirano klarer å skyte ham i magen med pistolen sin. Hun tror han er død, og løper bort for å ta vannflasken fra rasjoneringspakken hans, men hun er ikke klar over at han hadde på seg en skuddsikker vest. Toshinori kommer seg på beina og angriper henne igjen, og klarer dermed å kvele henne.
I mangaen dreper Toshinori henne ved å dytte henne ned i brønnen, selv om hun ikke dør umiddelbart. Hirano prøver å klatre ut, men får ikke noe ordentlig tak på den glatte overflaten, og mister noen negler i forsøket. Hun har så en siste drøm; i drømmen samles regnvann i brønnen slik at hun kan komme seg ut; når hun kommer opp oppdager hun at armen hennes er leget og dehydreringen er over. Hun finner pistolen sin og plukker den opp da hun plutselig får øye på Shuya, Noriko og Shogo som står rett ved siden av. Hun retter pistolen mot dem, men Shuya ignorerer våpenet og forteller henne at det finnes en veg ut, og river av seg halsbåndet sitt. Hirono drukner i løpet av drømmen.
I filmen møter Hirono hverken Kaori, Toshinori, eller Shuya. Isteden konfronterer hun Mitsuko i forbindelse med drapet på Megumi Eto, røvingen av Hironos kjæreste, og et annet medlem av jentegjengen, Yoshimi Yahagi. De slåss, og Mitsuko klarer å ta Hiranos pistol fra henne ved hjelp av et elektrosjokkvåpen hun tidligere tok etter å ha drept Megumi. Hirono prøver å rømme, men Mitsuko skyter henne i ryggen og dreper henne.